L'oficina d'habitatge de Gandia ja ha rebut un total de 125 peticions d'ajudes al lloguer
23 setembre 2024

## L'oficina d'habitatge de Gandia ja ha rebut un total de 125 peticions d'ajudes al lloguer23 setembre 2024Última actualització: 23 setembre 2024

![](../gestion/img/f3c9cf37af98ca8ee713c22eb99ea4709ba5114beb10ce3fb836dd7017a0b866.jpg)  
  

El **regidor delegat d'Habitatge, Salvador Gregori**, ha comparegut aquest matí per abordar diversos aspectes de l'actualitat del departament.

  
En primer lloc, l'edil ha informat que l'Ajuntament de Gandia, a través de l'oficina d'Habitatge, ha iniciat la tramitació de les sol·licituds per a les ajudes al lloguer emmarcades dins del Pla Estatal d'Habitatge. Així, se subvencionen les despeses de lloguer o cessió de l'habitatge o habitació de l'1 de gener al 31 de desembre del 2024.  
  
Segons explicava el regidor, per cada sol·licitant, segons el nivell d'ingressos, **l'ajuda pot ser del 40, 45 o 50%**. **No podran ser objecte d'ajuda els habitatges l'arrendament dels quals supere**, per al cas de Gandia, **els 700 € mensuals** en concepte de renda a pagar al propietari. **El termini de presentació de sol·licituds finalitza el 4 d'octubre**. Aquelles persones interessades poden adreçar-se a l'**oficina d'Habitatge, ubicada a la plaça Tirant en horari de 9:00 a 14 hores**.  
  
Fins ara, s'han rebut 125 peticions de les quals se n'han tramitat 97 que complien els paràmetres requerits. Pel que fa a l'any 2023, Gregori ha informat que l'any passat a Gandia es van adjudicar ajudes per valor de 408.000 euros a un total de 124 persones.  
  
Finalment, l'edil ha reafirmat el compromís del govern municipal per continuar desenvolupant polítiques d'habitatge que permeten facilitar-ne l'accés i avançat que, en pocs dies, s'informarà de les mesures que preveu posar en marxa el govern municipal per alliberar habitatge a règim de lloguer.

[Twittear](https://twitter.com/share)